Thɔl 7
Rieet liakä
Wut
1
Ɛŋu gɔw ciöku i̱ nɛmɛ rɛy wa̱a̱ri
lö nya kua̱r!
Kä ɣa̱a̱mku ce̱tkɛ nikɛ
mɔ tääthkɛ bël ɔ.
2
Kä lo̱kdu ce̱tdɛ nikɛ tuɔ̱k
mi thiäŋ kɛ kɔaŋ.
Kä lɛ̈tdu ce̱tdɛ nikɛ buɔ̱n
bɛɛl ti ca go̱l ɛ tuaal.
3
Kä thinku ce̱tkɛ nikɛ
cuɛ̈ɛ̈k kɛwä.
4
Kä ce̱t ŋuäkdu nikɛ biɛɛ
mi ca la̱t kɛ tuŋ gua̱r,
kä wäŋku ce̱tkɛ nikɛ pul
pi̱i̱ni kä Ɛc-bon,
min te Thok Bath-ra-bim.
Kä wumdu ce̱tdɛ nikɛ biɛɛ
Lɛ-ba-nɔn,
min guic ni wec
Da-math-kɛth piny.
5
Kä te wi̱cdu ni nhial ce̱tkɛ
päm wec Kar-mɛl,
kä ce̱t mi̱em wecdu nikɛ
bi̱i̱ pua̱a̱ny duëël kua̱r,
mëë cu gɔɔydɛ kuäär pɛc.
6
Ji̱n gɔaa i̱ ɛlɔ̱ŋ, kä comi,
luumdä ji̱n dholi ni gɔɔy.
7
Kä cɛ ji̱ cuŋ ce̱tnikɛ jiath nöör,
kä te thinku cuŋä
ce̱tkɛ dɛy nöör.
8
Kä cua̱ wee i̱, “Bä no̱r kɔt
kä bä rɔ wä ka̱p karikɛ.
Kä ce̱t thinku kɛ dɛy lua̱l,
kä ɛ yiëëdu ŋuäny ce̱tkɛ
dɛy ŋɔa̱a̱p,
9
Kä ci̱emdu gɔaaɛ ce̱tkɛ
kɔaŋ mi gɔaa.”
Ciek
Kä a kɔaŋ wä nikä luumdä,
a jɛ lo̱ny ni thokdɛ.
10
Ɛ ɣän duŋ luumädä,
kä min go̱o̱rɛ ɛ ɣän.
11
Bër lö luumdä,
ber wan rɛy ciëŋ,
ban wäär wä thuk thi̱n.
12
Kä luɔ̱thnɛ rɛy
ka̱a̱kni wal kɛ kui̱ kɔaŋ,
banɛ wä guic mi cikɛ ruët,
kɛnɛ mi cikɛ ɣa̱r,
kɛnɛ mi ci börɛ̈ɛ̈li
gaaknikiɛn jɔɔc.
Ɛn wi̱ni bä ji̱ wä nhɔk thi̱n.
13
Bi gaakni jiaath mandrak gɔw
ŋuänydɛ jakä raar,
thok dhɔaara te dɛy wal
diaal tin gɔw thi̱n,
ti pay ciɛk kɛnɛ tëë wal,
tëë cä tɔ̱a̱w ji̱ luumdä.
